Türkiyə höküməti çevriliş cəhdinin birinci ildönümünü qeyd edir
Cümə günü hökümət 7 min polis işçisi, hökümət rəsmisi və akademikii işdən çıxarıb.
Şənbə günü Türkiyədə hərbi çevrilişin qarşısının alınmasının ildönümü qeyd olunur. Çevriliş cəhdindən bəri prezident Rəcəb Tayyib Ərdoğan çevrilişi dəstəkləməkdə ittiham etdiyi ən az 100 min dövlət qulluqçusunu vəzifəsinən azad edib. Bundan əlavə hökümət 50 min nəfəri həbs edib. Türkiyə rəsmiləri iyulun 15-ni milli “demokratiya və birlik” günü elan edib. Ölkə müxalifəti Ərdoğan hökümətinin avtoritarizmə doğru irəlilədiyini söyləsə də, Türkiyə lideri isə bu təqiblərin hakimiyyətə qarşı təhlükələri aradan qaldırmaq üçün zəruri olduğunu deyir. Ərdoğan çevriliş cəhdinin arxasında 20 ilə yaxındır Birləşmiş Ştatlarda yaşayan din xadimi Fəthullah Gülənin olduğunu iddia edir. Gülən isə bu ittihamları rədd edir. Çevriliş cəhdinin ildönümü ilə bağlı yaydığı bəyanatda Gülən Türkiyə hökümətin son bir ildə günahsız insanlara qarşı rəftarı iləTürkiyəni dünyanın ən pis demokratiya, qanun aliliyi və fundamental azadlıqlarının olduğu ölkələr siyahısına daxil etdiyini" bildirib. Cümə günü hökümət 7 min polis işçisi, hökümət rəsmisi və akademikləri işdən çıxarıb. Rəsmi dövlət qəzetində dərc olunan qərara əsasən, işdən çıxarılanlar sırasına 2303 polis işçisi və 300-dən akademik daxilir. Sərəncama əsasən təqaüdə çıxmış 341 zabit və əsgərin rütbələri əllərindən alınıb. Sərəncam ötən ilki çevriliş cəhdindən sonra tətbiq olunan fövqəladə halın bir hissəsidir.